***Instruire generala privind securitatea si sanatatea in munca si situatii de urgenta pt. studenti/masteranzi/doctoranzi***

 ***– anul I - cu ocazia inceperii activitatii in cadrul UBB***

 ***(an univ.***  ***2024-2025)***

Conceptul de sănătate și securitate în muncă constituie un ansamblu de activități cu caracter institutional, având ca scop asigurarea celor mai bune condiții în desfășurarea procesului de muncă, apărarea vieții, integrității corporale și sănătății tuturor persoanelor participante la procesul de muncă sau învățare.

 Instruirea personalului si **studentilor** este prevăzută în:

* Legea nr. 319/2006 a securității și sănătății în muncă;
* H.G. nr. 1425/2006, Norme metodologice de aplicare a legii 319/2006, cu modificările ulterioare;
* Si actele normative asociate și are în vedere operațiile desfășurate pentru:
* prevenirea riscurilor profesionale;
* protecţia sănătăţii şi securitatea lucrătorilor si studentilor;
* eliminarea si diminuarea factorilor de risc şi accidentare;
* instruirea lucrătorilor si **studentilor** şi a reprezentanţilor lor.

Potrivit L319/2006, a securitatii si sanatatii in munca, accidentul de munca este definit astfel: vatamarea violenta a organismului precum si intoxicatia acuta profesionala care au loc in timpul procesului de munca si care provoaca incapacitate temporara de munca de cel putin 3 zile calendaristice, invaliditate sau deces.

**A. FACTORI DE RISC de accidentare, cu caracter general:**

- factori de risc termic: temperaturi ridicate sau coborâte ale obiectelor sau suprafețelor – activități derulate în laboratoarele fizico-chimice;

- factori de risc electric: electrocutare prin atingerea directă, atingerea indirectă – atingerea cablurilor neizolate, atingerea echipamentelor electrice; folosirea prizelor defecte;

- factori de risc chimic, de ex.: intrarea in contact cu substanțe toxice, caustice, radioactive;

- factori de risc fizic: temperaturi extreme ale aerului, umiditate, presiune, curenți de aer, ultrasunete, iluminat, vibrații, radiații, potențial electrostatic, calamități naturale.

- riscuri generate de nerespectarea regulilor de bază privind deplasarea la și de la domiciliu către locul de muncă ,facultate, cămin, etc. și invers;

- deplasarea sub efectul gravitației determina risc de: alunecare, cădere, răsturnare, surpare, prăbușire, impiedicare;

**B. FACTORI DE RISC datorati executantului (studentului)**

- executarea defectuoasă de operații, comenzi, poziționări, reglaje;

- nesincronizări de operații;

- efectuarea de operații neprevăzute prin sarcina de muncă: opriri, porniri de echipamente, deplasări sau staționări în zone periculoase;

- omiterea efectuării unor operații, adica: neutilizarea mijloacelor de protecție, de oprire a echipamentului la finalul activității sau menținerea nesupravegheată în stare de funcționare;

-inlaturarea carcaselor, dispozitivelor de protectie

**C. MĂSURI DE PREVENIRE a riscurilor de accidentare:**

- Accesul si desfasurarea activitatilor in laboratoare a studentilor se face doar cu acordul cadrelor didactice sau laborantilor;

- Respectarea cu strictete a indicatiilor primite de la cadrele didactice in laboratoare

- Respectarea semnalizării de securitate specifice;

- Utilizarea E.I.P.;(echipamentului individual de protectie): manusi, masti, ochelari, halat, etc

- Orice defecțiune remarcata care constituie un pericol grav și iminent de accidentare, se comunică imediat conducătorului locului de muncă (cadrului didactic, laborantului sau administratorului de clădire);

-- Este interzisa efectuarea improvizatiilor; intervenția la echipamente și instalații, aceasta facandu-se doar de catre personalul calificat;

- Cunoașterea nomenclaturii, a datelor tehnice despre echipamentele, substanțele și produșii utilizați în procesul de muncă sau invatare;

- Etichetarea produselor, pentru a se evita utilizarea accidentală sau defectuoasă;

- Aparatura si echipamentele utilizate in timpul lucrarilor practice in laboratoare nu vor fi lăsate în funcțiune, nesupravegheate; La încheierea

activității, acestea se vor deconecta de la sursele de alimentare (energie electrică, termică, gaz natural etc.)

- Nu introduceti in prize: cuie, sarme, agrafe, alte obiecte si bineinteles, degetele;

- Se vor utiliza circuite electrice și accesorii în stare perfectă de funcţionare;

- Se vor respecta regulile de deplasare în interiorul și în afara spațiilor universității, dar și pe timpul deplasării la și de la locul de desfasurare a activitatii;

Respectarea cu strictețe a regulilor de prevenire si stingere a incendiilor referitoare la: fumat; utilizarea oficiilor de preparare a hranei; cunoașterea căilor de evacuare și menținerea lor liberă; cunoașterea modului de utilizare a unui stingător portabil de incendiu; cunoașterea modului de acțiune în cazul declanșării alarmei de incendiu.

**D. OBLIGAŢIILE STUDENȚILOR REFERITOARE LA S.S.M.(securitatea si sanatatea in munca) ȘI S.U.(situatii de urgenta) PE TIMPUL EFECTUĂRII LUCRĂRILOR PRACTICE IN LABORATOARE**

 Pe timpul desfăşurării activităților practice, **studenții** au următoarele obligaţii:

a) să îşi desfăşoare activitatea în conformitate cu propria pregătire şi instruire, precum şi cu instrucţiunile primite din partea cadrului didactic/laborant, astfel încât să nu expună la pericol de accidentare sau îmbolnăvire profesională atât propria persoană, cât şi alte persoane care pot fi afectate de acţiunile sau omisiunile sale în timpul efectuarii lucrarilor in laboratoare;

b) să utilizeze corect instalatiile, aparatura, uneltele, si substanţele cu care intra in contact,

c) să utilizeze corect echipamentul individual de protecţie acordat şi, după utilizare, să îl înapoieze sau să îl pună la locul destinat pentru păstrare;

d) să nu procedeze la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii, în special ale aparaturii, uneltelor, instalaţiilor tehnice, şi să utilizeze corect aceste dispozitive;

e) să comunice imediat conducerii facultății/departamentului şi/sau responsabilului SSM și SU pe facultate orice situaţie de muncă despre care au motive întemeiate să o considere un pericol pentru securitatea şi sănătatea lucrătorilor, precum şi orice deficienţă a sistemelor de protecţie;

f) să aducă la cunoştinţă facultății/departamentului şi/sau responsabilului SSM și SU pe facultate accidentele suferite de propria persoană;

g) sa nu se prezinte la cursuri sau activitati practice in laborator in stare avansata de oboseala, in stare de ebrietate sau sub influenta substantelor halucinogene

**E. MODUL DE ACȚIUNE PE TIMPUL IZBUCNIRII UNUI INCENDIU**

1. Dacă se constată apariţia unui incendiu care este în faza incipientă şi care poate fi stins fără probleme, se va înştiinţa în timpul cel mai scurt administratorul clădirii sau agentul de pază şi se va interveni asupra focului cu stingătoarele portabile:

- se va încerca localizarea incendiului, prin degajarea din faţa flăcărilor a materialelor inflamabile (hârtie, cartoane, lemn, materiale textile);

- se va încerca stingerea incendiului doar dacă: focul este încă mic şi redus ca întindere; nu există pericolul intoxicării cu fum; există o cale sigură de retragere din calea focului sau daca instinctul vă spune că puteţi stăpâni situaţia.

2. Dacă incendiul scapă de sub control, se vor lua următoarele măsuri:

- se va acționa butonul de alarmă; acolo unde acesta lipsește, se va anunța de urgență agentul de pază;

- se va trece la evacuarea personalului;

- evacuarea se va face respectându-se traseele de evacuare;

- se va evita îmbulzeala;

- nu se va alerga, nu se va ţipa şi se va păstra calmul;

- nu se vor transporta obiecte în brațe deoarece acestea îngreunează sau pot obtura evacuarea; de asemenea, pot fi inflamabile;

- este interzisă utilizarea lifturilor;

3. Dacă o persoană nu se poate evacua, aceasta se va poziționa în dreptul ferestrei fără a o deschide și își va semnaliza prezența persoanelor din exteriorul clădirii, prin emiterea de semnale, zgomote care să ajute echipele de intervenție să identifice locul unde se află .

4. În cadrul procesului de evacuare, se va acorda prioritate persoanelor cu dizabilități.

5. Este interzisă reîntoarcerea în clădirea aflată în incendiu .

 6. La locul de adunare se va face prezența, pentru a se cunoaște dacă s-au evacuat toate persoanele. În caz contrar, se demarează acțiunile de ajutor, din partea forțelor de intervenție I.S.U.

**Modul de utilizare al stingătoarelor de incendiu:**

1. scoateţi piedica de siguranţă;
2. **î**ndreptaţi furtunul la baza focului;
3. apăsaţi pârghia, pentru a permite eliberarea agentului de stingere;
4. mişcaţi furtunul astfel încât să stingeţi incendiul.

 a**.** b.



 c. d.

Nu vă apropiaţi prea mult de foc! Distanţa recomandată de la care puteţi folosi stingătorul în siguranţă este de 4-5 metri de la focarul de incendiu.

* Avand in vedere ca in ultima perioada numarul de cazuri de infectare cu virusul sars-cov-2 a crescut , avem rugamintea si recomandarea ca in cazul in care:
* aveti temperatura care depaseste 37,30 C, sa evitati intrarea in contact cu colegii sau cadrele didactice ;

deasemenea:

* sa va spalati sau sa va dezinfectati mainile ori de cate ori este nevoie;
* daca tusiti, sa purtati masca de protectie acoperindu-va atat gura cat si nasul .
* stranutati in pliul cotului sau in batiste de unica folosinta pe care apoi le aruncati la cosul de gunoi

 Responsabil SSM-SU - Fac.de Fizica

 Ana Muresan